CELEX: 62020TN0632
Language: sk
Date: 2020-10-15 00:00:00
Title: Vec T-632/20: Žaloba podaná 15. októbra 2020 – OG/EDA

18.1.2021   
            
            
               SK
            
            
               Úradný vestník Európskej únie
            
            
               C 19/56
            
         
      Žaloba podaná 15. októbra 2020 – OG/EDA
      (Vec T-632/20)
      (2021/C 19/60)
      Jazyk konania: angličtina
      
         Účastníci konania
      
      
         Žalobca: OG (v zastúpení: S. Pappas a N. Kyriazopoulou, lawyers)
      
         Žalovaná: Európska obranná agentúra (EDA)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Európskej obrannej agentúry z 13. decembra 2019 o nezaradení žalobcu do rezervného zoznamu uchádzačov vhodných na prijatie,
               
            
                  —
               
               
                  zrušil rozhodnutie riaditeľa EDA, ktorým bola zamietnutá sťažnosť žalobcu proti rozhodnutiu EDA z 13. decembra 2019, a to v rozsahu, v akom obsahuje ďalšie odôvodnenie, a
               
            
                  —
               
               
                  uložil povinnosť náhrady nemajetkovej ujmy, ktorú žalobca utrpel, vo výške 3 000 eur (tritisíc eur),
               
            
                  —
               
               
                  rozhodol, že žalovaná znáša svoje vlastné trovy konania a je povinná nahradiť trovy konania žalobcu.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení podstatnej procesnej náležitosti odôvodnenia.
               
            
                  2.
               
               
                  Druhý žalobný dôvod je založený na porušení zásad rovnosti zaobchádzania, transparentnosti, objektivity a riadnej správy vecí verejných.
               
            
                  3.
               
               
                  Tretí žalobný dôvod je založený na porušení oznámenia o voľnom pracovnom mieste, protiprávnom alebo nedostatočnom odôvodnení a zjavne nesprávnom posúdení, ktoré má vplyv na posúdenie kvalifikácie žalobcu v súvislosti s obsadzovaným pracovným miestom.